
FELIZ DIA DI TATA NA TUR NOS TATANAN 


“E influencia di un tata ta bay mas leu cu su famia. E sabiduria, liderazgo, 
proteccion y amor di un tata na su yiunan ta e fundeshi pa un comunidad 
fuerte y resiliente” 

Diadomingo 16 di juni, nos ta celebra Dia di Tata. Un dia 
sigur pa honra tur tata den nos comunidad. Prome Minister 
Evelvn Wever-Croes ta desea tur tata na Aruba un Feliz dia 
den compania di nan viunan v demas famia. Riba e dia aki, 
nos ta reconoce e diversidad di e rol di tata. Sea bo ta un tata 
biologico, un padrastro, un tata adoptivo, of un figura di tata, bo 
rol ta esencial v hopi stima. Bo amor no tin limite v bo impacto 
riba e bida di esnan cu bo ta cuida ta forma un sociedad inspira 
pa sigui padilanti. 


'Riba e dia aki, como un comunidad, nos ta para keto pa 
reconoce € rol importante cu cada tata ta hunga den nos bida 
V den nos comunidad. Un dia pa expresa nos mas profundo 
gratitud pa e sacrificionan cu boso ta haci. E influencia di 


un tata ta bav mas leu cu su famia. E sabiduria, liderazgo, 
proteccion v amor di un tata na su viunan ta e fundeshi pa un 
comunidad fuerte v resiliente. 


Riba dia di tata nos ta celebra tur e tatanan den nos bida, pa 
nos mustra nan nos aprecio v gradici nan pa nan apovo, nan 
sosten, nan carifio v nan amor pa semper tev pa nos v semper 
kere den nos. Pa esnan cu no tin nan tata mas den bida, mi ta 
spera cu bunita recuerdonan di bo tata, por pone un sonrisa 
riba bo cara y un alegria den bo curason. 


Feliz dia di tata na tur nos tatanan, Masha danki pa boso 
dedicacion, amor v forsa, cu ta e legado cu boso ta laga den 
bida di boso yiunan y pa e futuro di Aruba. MN 

Recientemente Minister Maduro a ricibi bishita di un grupo 
di studiante di Colegio Arubano HAVO, cu tabata tin algun 
pregunta den cuadro di un proyecto pa e materia di Papiamento. 
E studiantenan tabata desea informacion pa asina por cumpli 
cu nan tarea di scol cu tabata pa entrevista un minister pa 
asina por haya mas informacion riba un topico. E studiantenan 
a pidi informacion cerca e mandatario riba, entre otro, e uzo di 
tecnologia den cultura, e tipo di intercambio cultural cu ta tuma 
luga na Aruba y con turismo por facilita intercambio cultural na 
Aruba. 


E mandatario a duna ehempel di www.coleccion.aw cu ta 
un inovacion den cultura na Aruba, na unda por haya hopi 
informacion di Aruba den nos dushi idioma Papiamento. A 
splica tambe cu tur dia tin diferente intercambio di cultura ta 
tuma luga na Aruba, ya cu na nos Pais tin habitante di mas 
di 100 diferente nacionalidad cu ta biba na un manera masha 
trankilo cu otro. Por mira e intercambio cultural por ehempel 
den musica y tambe den e gastronomia di nos Pais. A duna 
ehempel tambe di Bon Bini Festival y Carnaval di Aruba cu ta 
eventonan masha gusta pa nos turistanan. 


Pa Minister Maduro di Cultura tabata un placer pa por a atende 
e studiantenan pa contesta nan pregunta, combersa un rato 
cu nan y di e manera aki aporta tambe na nan tarea di scol 
pa e materia di Papiamento. Minister Maduro ta gradici e 
studiantenan pa nan interes y ta desea cada un hopi exito cu 
nan proyecto y nan estudio. MN 

maneho di participacion y dividendo pa companianan estatal. 
E maneho lo conta pa e companianan estatal Setar, Freezone, 
Post Aruba, AAA, Elmar, WEB, RDA, APA, ANSA, Arubus y 
Utilities. Pa Gobierno, Minister di Finansa lo ta encarga pa hiba 
acabo e maneho di participacion y dividendo na e companianan 
estatal." Ta e reacion di Minister Maduro di Finansa riba e 


E siman aki Algemene Rekenkamer Aruba 
(ARA) a publica su raport'Op afstand, maar 
toch dichtbij’ riba e relacion di Gobierno y fi 
su companianan estatal. Minister Maduro 
di Finansa ta comparti e preocupacionnan 
di ARA y ta informa cu a tuma accion caba 
riba esakinan den tema B di Landspakket 
riba e 'deelneming y dividendbeleid' pa 
Gobierno di Aruba. 


E mandatario ta informa cu e prome paso 
ta tuma den e investigacion 'Doorlichting 
overheidsbedrijven Aruba," haci na 


Op afstand, maar toch dichtbij. 


afia 2022 cu ta disponibel riba www. Een verdiepend onderzoek naar de instellingen 
gobierno.aw via e link https://cuatro.sim- op afstand van het Land. 
cdn.nl/arubaoverheid2858bd/uploads/ 

doorlichting_b2_landspakket.pdf. 


"Awo nos ta bezig cu e di dos paso cu JO 29290 
ta e plan cu KPMG Advisory di Hulanda ioiġet 
y e compania local PKF ta trahando pa Algemene Rekenkamer 


Gobierno por introduci y hiba acabo un 

E evento "Acelera Tecnologia Limpi pa e Transicion di Energia" 
a uni hungadornan clave den comunidad di tecnologia limpi 
di Merca y Hulanda. Minister Geoffrey Wever, acompafia pa 
Minister Plenipontenciario Zulema Dabian-Erasmus tabata 
presente. E enfoke tabata riba e oportunidadnan economico 
cu ta bini hunto cu e desaroyo y financiamento di inovacion pa 
e transicion di energia, y asina asegura cu e oportunidadnan 
aki ta inclusivo. Esaki ta un esfuerso pa cubri e spectrum 
completo, for di investigacion y desaroyo te ora di escala y 
expansion internacional. 


Representantenan di New York y Reino Hulandes a dirigi e 
discucionnan riba prioridadnan, incentivanan y oportunidadnan 
pa colaboracion. Transicion pa energia limpi ta esencial pa un 
desaroyo duradero, y Aruba, e.o. islanan di Reino Hulandes, 
por probecha di e conocemento y experticio brinda pa asina 
acelera e transicion. 


“Cambio climatologico ta un hecho, y como un isla chikito nos 
ta sumamente vulnerabel pa e cambionan cu e ta trece cu'ne, 
nos mester yuda combati e efectonan negativo door di acelera 
e transicion na nos pais y prepara pa e cambionan”, segun 
Minister Geoffrey Wever. 


E foro na New Lab, Brooklyn, New York, ta subraya e conexion 


fuerte cu Aruba tin - aunke un isla chikito - den e lucha global 
pa un futuro sostenibel. E maneho economico di minister 
Wever ta enfoca riba oportunidadnan economico inclusivo cu 
ta haci cu su participacion na e foro aki uno relevante. Durante 
e evento aki Minister Wever, a topa cu figuranan importante cu 
a mustra nan interes pa asisti pais Aruba den su esfuersonan 
pa crea un modelo economico inclusivo y sostenibel. 


"Nos tabata tin e oportunidad pa intercambia di ideanan y busca 
colaboracion cu partnernan clave den e sector di energia limpi 
y a comparti e pasonan concreto cu Aruba ya a tuma caba" 
minister Wever a bisa. Eventonan manera esaki ta brinda 
oportunidad pa Aruba extende su “netwerk”, y relevancia 
memey di gigantenan. E participacion di Aruba como parti di e 
delegacion di Reino Hulandes, ta brinda Aruba e oportunidad 
pa conecta na un manera mas eficiente y efectivo den su 
busceda di solucionnan pa e desafio energetico comun, y 
explora e oportunidadnan economico cu tecnologia limpi por 
brinda nos. 


"E ta crucial pa nos pais keda parti di e dialogo global ariba e 
tereno di tecnologia limpi y e necesidad urgente di un transicion 
energetico. Nos so nos por logra hopi pero hunto nos lo por 
logra hopi mas," minister Wever a conclui. 


l ] 

Durante e bishita di e pareha real na New York, e delegacion a 
haci un bishita na "Little Caribbean', den area di East Flatbush 
na Brooklyn, New York. Hunto den e delegacion di e Pareha 
Real, Minister Geoffrey Wever tabata acompafia pa Minister 
Liesje Schreinemacher di Hulanda, Embahador Birgitta 
Tazelaar, y Minister Plenipotenciario Zulema Dabian-Erasmus. 


E delegacion tabata tin e oportunidad pa explora e area 
conoci como ‘Little Caribbean’ cual ta consisti grandemente di 
gruponan di descendencia Caribense y presencia e desaroyo 
economico y comercial di e area. 


CaribBeing tabata un di e stopnan pa e delegacion. CaribBeing 
ta un empresa den e area "Little Caribbean' pero cu acohida 
regional. Aki por a presencia diferente producto procedente di 
Caribe riba exhibicion pa benta, incluso productonan di Aruba, 
manera e.o. Bushi Beard Co, Arubalife Organics, Hot delight, 
y Bath & Body. 


Minister Wever tabata tin un combersacion ameno cu e 
empresario di CaribBeing, Sra. Shelley Worrell. A palabra cu lo 
busca pa expande nan portfolio di productonan procedente di 
Aruba pa bende na New York, mientras cu nan ta sigui promove 
nan negoshi den e ciudad y cercania. 


E viahe aki ta ilustra e bon relacion den Reino Hulandes, y 
e stop na e area di ‘Little Caribbean' ta subraya e conexion 
Caribense y regional cu e Reino Hulandes tin. Tambe ta un 
muestra con e paisnan den Reino Hulandes por uni pa explora 
oportunidadnan economico. E relacion fuerte cu Merca ta 
esencial pa e prosperidad di Reino Hulandes, y pa Aruba 
specifico como isla Caribense cu ta depende fuertemente riba 
e economia Norte Americano. 


"E ta un honor pa por forma parti di e delegacion hunto cu Rey 
Willem- Alexander y Reina Máxima. Como minister semper mi 
ta buscando oportunidad pa desaroyo economico di Aruba", 
minister Wever a menciona. E viahe aki ta ilustra e importancia 
y e contribuicion valioso na e bon relacion y colaboracion 
dentro di Reino Hulandes y cu Merca. MN 

Diahuebs mainta, minister di Husticia y Asuntonan Social sr. 
Rocco Tjon a reuni cu directiva di Brandweer den cuadro di 
avansenan pa loke ta Post Oscar y e departamento den su 
totalidad. Asina por menciona cu, a base di un plan integral, 
ta haciendo inversion pa asina ambos Brandweer y Airport por 
ta ICAO compliant, y pa por logra esaki, ta invertiendo den 
liderazgo. 


Manera ta conoci for di dos afia pasa Ministerio di Husticia y 
Asuntonan Social a percura pa diferente inversionan adicional 
pa Dienst Brandweer Aruba. E inversionnan aki tawata ensera 
inversionnan infrastructural, pa adkiri material necesario pa 
e trahadonan, inicia opleidingen atrobe y tambe compra di 
trucknan nobo. 


Na mes momento tin un plan integral tambe pa loke ta ekipa 
y reenforsa e management team di Dienst Brandweer Aruba, 
pa asina ehecuta e hayasgonan di e audit cu a wordo haci 
afia pasa, pa asina Aruba como pais por cumpli cu normanan 
y reglanan vigente. Y pa logra esaki a aloca tur e fondonan 
necesario. 


Bisando esaki, nos kier duna un bon bini na sr. Mark van 
Aken kende ta bin reenforsa e ekipo di Brandweer door di 


scirbi un "doorlichtingsrapport". Adicionalmente, lo conta cu 
e yegada oficial di alto rango pa lidera Post Oscar, situa na 
Airport, sr. Rein Hulst, cu actualmente ta fungi como Manager 
of Emergency Response na Schiphol Airport, y lo keda asigna 
na AAA y na mes momento lo keda asigna na Management 
Team di Dienst Brandweer Aruba cuminsando desde 1 di juli 
2024. Prome cu e fecha aki, Hulst lo inicia cu algun trabou 
preparatorio den consulta cu Dienst Brandweer y AAA. 


Por ultimo, hunto cu un comandante interino cu ta bin for di 
Hulanda pa reenforsa e ekipo pa un periodo di dos afia, lo bay 
ehecuta e plan integral. MN 

Riba 12 di juni, a tuma luga e ceremonia protocolar en conexion 
cu e 126 aniversario di Independencia di Filipina y e di 21 afia 
cu a hisa e bandera di Filipina na Aruba. Presente e mainta 
special aki, tabata Minister Endy Croes, Vice-Presidente di 
Parlamento di Aruba, Sr. Raymond Kamperveen, griffier di 
Parlamento di Aruba Sr. Herman Hek, secretaria suplente di 
Conseho di Minister Sra. Geraldine Blom - Ras, director di 
Departamento di Cultura Sr. Siegfried Dumfries, parlamentario 
Marco Berlis, seccion Consular y demas invitadonan special 
cu a ser ricibi riba e tapijt cora pa e Consul General Sra. Amy 
Henriquez — Mendez. 


A inicia e mainta festivo cu interpretacion di himno di Aruba, 
sigui cu e himno nacional di Filipinas, "Lupang Hinirang" (Patria 
Adora) interpreta pa coro Consular. A habri e ceremonia cu 
ponemento di flor door di Parlamento di Aruba, Gobierno di 
Aruba, Consulado Filipino, Embahada Filipino di Den Haag y 
Fundacion Fiestas Patrias. Despues a sigui cu e discursonan, 
unda cu den nomber di Gobierno di Aruba y Prome Minister 
Evelyn Wever — Croes, minister Endy Croes a hiba palabra. 
E mandatario di Ensefiansa y Deporte a gradici e comunidad 
Filipino pa contribui na e desaroyo y progreso di economia di 
Aruba. Sigui pa discurso di Vice - Presidente di Parlamento di 
Aruba Sr. Raymond Kamperveen y Consul General Sra. Amy 
Henriquez — Mendez. Despues di e discurso di Sra. Henriquez 
— Mendez a brinda cu tur presente pa celebra 126 afia di 
Independencia di Filipina. 

E invitadonan a presencia un show bunita y colorido di 
baile, canto y un festival di cuminda cu a refleha e cultura y 
herencia di Filipina. Tur afia na e ocasion y celebracion di 
Dia di Independencia di Filipina ta corona nan reinanan, esta 
Filipina Infantil a ser corona door di director di Departamento 
di Cultura Sr. Siegfried Dumfries, Teen Filipina a ser corona pa 
griffier di Parlamento di Aruba Sr. Herman Hek y Minister Endy 
Croes a corona Miss Filipina 2024. Ademas di esaki, a duna 
reconocemento na varios persona cu ta yuda e comunidad 
Filipino na Aruba. Por ultimo, e mandatario di Ensefiansa y 
Deporte ta gradici pa e invitacion alabes ta felicita e comunidad 
di Filipino na Aruba cu nan independencia. mm 

MINISTER ENDY CROES TA INVITA PUEBLO DI 
ARUBA PA E CLAUSURA DI WEGANAN ESCOLAR 
2024 DIASABRA, 15 DI JUNI, CUMINSANDO 

Diasabra, 15 di juni, e gran evento deportivo 
pa nos muchanan ta culmina. E clausura di 
Weganan Escolar 2024 lo tuma luga den Joe 
Laveist Sport Park na San Nicolas, cuminsando 
6 or di atardi cu final di futbol di scol preparatorio 
y show di baile di NTG & NLG bou di guia di 
Marisol Pefia. Na final di anochi, lo entrega 
premio na e muchanan di scol preparatorio, 
docente di aña y scol di aña. Lo tin diferente tent 
di cuminda cu bar bon surti. 


Minister Endy Croes ta gradici tur scol cu participa 
den e gran evento aki cu e meta di stimula nos 
hobennan pa practica deporte y keda activo. 
Un total di 1300 alumno di 45 scol preperatorio, 
basico y secundario a competi contra otro durante 
dos (2) siman den diferente disciplina entre otro, 
beach tennis, volleyball, futbol, badminton, “kids 
athletics”, We Baile y We Mente. Finalmente, 
Minister Endy Croes conhuntamente cu IBiSA 
ta invita e Pueblo di Aruba pa bin presencia e 
final di futbol di scol preparatorio durante e gran 
clausura di Weganan Escolar 2024. MN 

Durante e Conferencia Anual di 
#ILO cual conferencia e mandatario 
hunto cu Gremio Sindical, Gremio 
Comercial y departamento di Labor 
(DAO) ta asistiendo, Minister Croes 
a reuni cu e minister di Labor di 
Hulanda Sra. Karien van Gennip. 


Durante e encuentro aki ambos 
mandatario e discuti y comparti 
vision. Y locual cu a keda resalta cu 
e ambos pais ta riba e mesun lifia. 
E vision di Hulanda esta cu husticia 
social mester ta e balor, principio 
y punto di salida fundamental pa 
e progreso di un pais. E vision aki 
Minister Glenbert Croes ta apoya, 
comparti y sostene. 


“E progreso di un pais ta cu e derecho 
di e trahado mester ta basa riba e 
principio di derecho humano. Pa e 
motibo aki, cualkier desaroyo cu kier 
fomenta of stimula mester ta basa 
riba derecho humano. Nos ta apoya 
innovacion y avance tecnologico 
semper y cuando cu derecho humano 
ta central, pasobra cu na final di dia 
esun cu tin cu progresa y prospera 
ta e ser humano, e trahado”, e 
mandatario a afirma. 


Cu e encuentro aki di Minister 
Glenbert Croes cu Minister di labor di 
Hulanda Sra.Karien van Gennip, ta 
reafirma cu esaki lo ta e principio cu 
hunto lo encamina pa un desaroyo 
economico y social den Reino 
Hulandes. MN 

Minister Glenbert Croes: 


Minister di Labor Glenbert Croes ta extende su palabra di 
gratitud y felicitacion na Aruba Food & Beverage Association 
pa otro Jobfair exitoso cu a tuma luga 12 di juni ultimo. 


E evento aki tabata un oportunidad invaluable pa conecta tur 
hende cu ta buscando un trabou, cu e companianan cuta ofrece 
vacaturanan no solamente den e area di Food & Beverage 
pero tambe den sales, customer services y administracion. 
Durante e feria aki, Ministerio di Labor tabata presente cu 
Departamento di Progreso Laboral (DPL) cu ta fundamental 
pa yuda conecta e buscado di trabou cu diferente companianan 
en busca di trahado, cu Ensefiansa pa Empleo (EPE) 
cu ta desempefia un papel crucial na ofrece cursonan di 
especializacion pa un miho integracion den e campo laboral 
cu habilidadnan specifico. DIMAS cu tambe tabata presenta 
pa asesora tur esnan cu por tabatin pregunta riba integracion 
of permisologia. 


Na e Jobfair aki, tabata tin mas di 60 compania cu a ofrece 
diferente posicion di trabou na e mas di 500 persona cu a 
asisti. E tipo di iniciativa aki ta hopi importante pa nos isla, 
especialmente mirando e desaroyo significativo di e ultimo 
afianan. Evento nan asina ta apoya nos proposito di sigui 
baha desempleo, beneficia nos yiunan di tera ofreciendo 
oportunidad di por tin un bon trabou digno pa por tin un miho 
calidad di bida. 


ENSENAN 
PA EMPLE 
“Nos tur cu ta apoya JobFairs tin e meta comun pa atraves di 
e esfuerso extra aki, apoya pa pone tur nos hobennan, nos 
yuinan di tera y tur hende buscando un trabao, un oportunidad Me 
di trabao. Gobierno di Aruba ta keda stimula, participa y apova S a 
tur iniciativa pa hunto nos logra cumpli cu e demanda laboral y Oportunici 


asina logra pone tur hende na trabao', e mandatario a reitera. 
Un biaha mas, Minister Glenbert Croes ta gradici v felicita 
AF&BA pa su proposito y colaboracion. Nos ta sigur cu den 
union nos por fomenta un entorno laboral dinamico y prospero 
pa nos Pais. Em 

Gabinete Wever-Croes 


Pa cada ciudadano di nos pais, Arte di Muraya 
na San Nicolas ta un recordatorio, cu hunto nos 
por cambia e ordinario den algo extraordinario. 
Laga nos admira e artenan aki cu curasonnan 
habri, permitiendo e beyesa di e murayanan 
activa nos imaginacion y inspira nos pa crea un 
pais mas colorido, bunita y conecta. 

